Настасся Сяргееўна Мірончык-Іванова

Настасся Мірончык-Іванова (, ) — беларуская лёгкаатлетка, дэпутатка Палаты прадстаўнікоў Нацыянальнага сходу Рэспублікі Беларусь з 2024 года. Спецыялізуецца ў трайных скачках, скачках у даўжыню. Майстар спорту Беларусі міжнароднага класа.

 Біяграфія 
Нарадзілася  года ў г. Слуцку Мінскай вобласціБіяграфія на сайце Палаты прадстаўнікоў Нацыянальнага сходу Рэспублікі Беларусь.

Скончыла Рэспубліканскае дзяржаўнае вучылішча алімпійскага рэзерву па спецыяльнасці «Трэнерская праца па лёгкай атлетыцы»; Беларускі дзяржаўны ўніверсітэт фізічнай культуры па спецыяльнасці «Трэнер-выкладчык па лёгкай атлетыцы»; Акадэмію кіравання пры Прэзідэнце Рэспублікі Беларусь па спецыяльнасці «Дзяржаўнае кіраванне і права».

Працавала спартсменам-інструктарам нацыянальнай каманды Рэспублікі Беларусь па лёгкай атлетыцы Рэспубліканскага цэнтра алімпійскай падрыхтоўкі па лёгкай атлетыцы; інструктарам па спорце спартыўнай каманды Міністэрства ўнутраных спраў Рэспублікі Беларусь.

У 2024 годзе выбрана дэпутаткай Палаты прадстаўнікоў Нацыянальнага сходу Рэспублікі Беларусь VIII склікання ад Дзяржынскай акругі № 98. Член Пастаяннай камісіі па ахове здароўя, фізічнай культуры, сямейнай і маладзёжнай палітыцы.

 Спартыўныя дасягненні 
На Чэмпіянаце Свету 2009 — 11-я, Чэмпіянаце Свету 2011 — 4-я, Чэмпіянаце Свету 2012 — 5-я, Чэмпіянаце Еўропы 2011 — 6-я.

Удзельніца Алімпійскіх гульняў 2012 года ў катэгорыі скачкі ў даўжынюБеларускія алімпійцы ў Лондане Прессбол.

На Чэмпіянаце свету 2016 года заняла 9 месца ў скачках у даўжыню з вынікам 6,56 мСписочный состав национальной и сборной команды Республики Беларусь по лёгкой атлетике на 2017 год .

Чэмпіёнка Беларусі 2016 года ў скачках у даўжыню з вынікам 6,76 м.

У 2019 годзе Настасся Мірончык-Іванова стала сярэбраным прызёрам чэмпіянату Еўропы ў закрытых памяшканнях у скачках у даўжыню. У фінальным этапе спаборніцтваў у Глазга спартсменка ў першай жа спробе ўстанавіла асабісты рэкорд — 6 м 93 см.

Майстар спорту міжнароднага класа па лёгкай атлетыцы.

 Узнагароды 
Узнагароджана Ганаровай граматай Мінскага абласнога выканаўчага камітэта, граматамі Міністэрства спорту і турызму Рэспублікі Беларусь, Міністэрства ўнутраных спраў Рэспублікі Беларусь.

 Крыніцы 

 Спасылкі 



 Біяграфія на сайце Палаты прадстаўнікоў Нацыянальнага сходу Рэспублікі Беларусь

Катэгорыя:Скакуны ў даўжыню Беларусі
Катэгорыя:Скакуны трайным Беларусі
Катэгорыя:Майстры спорту Беларусі міжнароднага класа
Катэгорыя:Лёгкаатлеты на летніх Алімпійскіх гульнях 2012 года
Катэгорыя:Чэмпіёны Беларусі па лёгкай атлетыцы
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 8-га склікання
Катэгорыя:Сярэбраныя прызёры Еўрапейскіх гульняў 2019 года